OPIS DELOVNEGA MESTA – laborant fizike

Laborant pri fiziki je lahko, kdor:

* je opravil maturo z izbirnim predmetom fizika ali
* je končal štiriletni srednješolski program elektrotehnik ali drug štiriletni srednješolski program, ki je vseboval najmanj 315 ur fizike ali drugih predmetov s fizikalnega predmetnega področja.

Učni načrt še posebej poudarjeno zahteva načrtno sistematično razvijanje naravoslovno-matematične kompetence za razvoj kompleksnega in kritičnega mišljenja pri dijakih in s tem razvijanje naravoslovne pismenosti v najširšem pomenu besede. To pomeni še bolj poudarjeno sistematično in procesno razvijanje eksperimentalnih spretnosti in metod raziskovanja pri dijakih ter skrb za varnost.

Laborant sodeluje pri:

1. pri načrtovanju in izvajanju praktičnega dela dijakov (pri samostojnem laboratorijskem in eksperimentalnem delu dijakov in zahtevnih demonstracijskih eksperimentih, terenskem delu, ekskurzijah, naravoslovnih dnevih, projektnem delu ...) ter pomaga učitelju pri usmerjanju oziroma vodenju dijakov;
2. pri načrtovanju in izvajanju eksperimentalnega dela, ki dijake usmerja in spodbuja za raziskovalno delo (razvijanje raziskovalnih veščin in spretnosti) ali jih pripravlja na različna tekmovanja iz znanja fizike;
3. pri načrtovanju vseh oblik in tehnik eksperimentalnega dela ter pri razvijanju dejavnih načinov praktičnega dela, kar pomeni, da obvlada različne didaktične načine izvajanja praktičnega dela;

Laborant se vključuje v učni proces kot timski partner učitelja, kot demonstrator poskusa, kot partner pri laboratorijskem terenskem delu dijakov ... Pripravi vse potrebno za nemoteno eksperimentalno delo dijakov ali demonstracijske eksperimente. To vključuje:

* skrb za varnost in laboratorijski red v skladu z ustrezno zakonodajo;
* vodenje evidenc o zalogah kemikalij in naravnih materialov, ki so potrebni za eksperimentalno delo, naročanje in dobavo le-teh;
* pripravo in sestavo preprostih aparatur;
* pripravo učilnice in tehničnih razmer za praktično delo dijakov
* pomoč učitelju pri pouku in vajah, če je ta potrebna;
* odgovorno pravilno shrambo didaktičnih pripomočkov oziroma učil.

V našem kolektivu si želimo sodelavce, ki radi sodelujejo z ostalimi učitelji in zaposlenimi, še posebej pa pričakujemo aktivno sodelovanje pri pripravi novih vsebin, učnem načrtovanju ter sledenju trendom vseh oblik informacijsko komunikacijskih tehnologij. Zelo skrbimo za vzpodbudno delovno klimo, dodatna izobraževanje na različnih področjih, ne zgolj strokovnem, vso potrebno opremo, dobre odnose in zdravje zaposlenih.

**Druge zahteve:**

Vlogi priložite:

* podroben CV in reference s kontakti
* kratek sestavek o tem, zakaj se zanimate za to delovno mesto in kako si delo na naši gimnaziji predstavljate
* potrdilo iz kazenske evidence, ki ga izdaja Ministrstvo za pravosodje
* potrdilo sodišče, da oseba ni v kazenskem postopku oz. zoper njo ni vložena pravnomočna obtožnica

**Kaj nudimo:**

Trajanje zaposlitve: nedoločen čas

Vrsta zaposlitve: krajši delovni čas, 12 ur/teden  
  
Poskusno delo: DA, 3 mesec   
  
Kandidati naj vlogo pošljejo po e-pošti na naslov tajnistvo@gfp.si.   
  
Kontaktna oseba: Aleksandra Počej, 059 093 340, tajnistvo@gfp.si.

**Prijava je možna do 11. 8. 2021.**